18 องค์กรสื่อร่วมผุดโครงการชัวร์แล้วแชร์ได้ ช่วยสังคมตรวจสอบข้อมูลโลกออนไลน์
ผู้สื่อข่าวรายงานว่า สมาคมผู้ผลิตสื่อออนไลน์ โดยการสนับสนุนจาก บริษัท ทรูคอร์ปอเรชั่น จำกัด (มหาชน) จัดตั้งโครงการชัวร์แล้วแชร์ได้ขึ้น เพื่อช่วยตรวจสอบ คัดกรอง ข้อมูลบนโลกออนไลน์ว่าเป็นข่าวจริง ข่าวลวง ข่าวลือ เพื่อสร้างความรู้ ความเข้าใจถูกต้องรวมถึงสามารถนำไปเผยแพร่และใช้อ้างอิงต่อไปได้,นายก้าวโรจน์ สุตาภักดี นายกสมาคมผู้ผลิตสื่อออนไลน์ กล่าวว่า ที่มาโครงการดังกล่าว ปัจจุบันสื่อออนไลน์มีบทบาทต่อผู้บริโภคข่าวสารอย่างมาก เนื่องจากผู้บริโภคมีช่องทางในการรับรู้ข้อมูลข่าวสารได้จากหลายช่องทาง ไม่ว่าจะเป็นโทรทัศน์ วิทยุ เว็บไซต์ไปจนถึงการเผยแพร่ข้อมูล ข่าวสารผ่านสื่อโซเชียลมีเดียต่างๆ ไม่ว่าจะเป็น เฟซบุ๊ก ทวิตเตอร์ หรืออื่นๆ ซึ่งข้อมูลข่าวสารต่างๆ ที่มีอยู่มีทั้งข้อมูลที่ถูกต้องและไม่ถูกต้อง ดังนั้น เพื่อให้ผู้บริโภคสามารถรับข้อมูลที่ถูกต้องทางสมาคมฯ ซึ่งประกอบด้วยสมาชิกจากองค์กรสื่อ 18 องค์กร ทั้งจากสื่อโทรทัศน์ วิทยุ หนังสือพิมพ์ เว็บไซต์ ไปจนถึงสื่อโซเชียลมีเดีย ซึ่งทำงานภายใต้กรอบจริยธรรม จรรยาบรรณของนักสื่อสารมวลชนมืออาชีพ จึงได้ร่วมมือในการทำหน้าที่ตรวจสอบข้อมูลข่าวสารต่างๆ ไม่ว่าจะเป็นข่าวจริง ข่าวเท็จ ข่าวลือ เพื่อให้ประชาชนบริโภคข้อมูลข่าวสารที่ถูกต้องและสามารถนำไปใช้อ้างอิงได้อย่างถูกต้องเหมาะสมด้วย,ทั้งนี้ ประชาชนสามารถแจ้งข้อมูลของข่าวสารทั้งภาพ เนื้อหา หรือ URL ของข่าวที่ต้องการให้ตรวจสอบมายังเว็บไซต์ www.sonp.or.th จากนั้น สมาคมฯ จะช่วยกันตรวจสอบและเผยแพร่ข้อมูลข่าวสารที่ถูกต้องเพื่อให้ผู้บริโภครับรู้ข้อมูลข่าวสารที่ถูกต้องต่อไป อย่างไรก็ตาม ประชาชนรับข้อมูลข่าวสารเยอะมาทั้ง Fake News ข่าวลือ ข่าวลวง ซึ่งสมาคมฯ จะร่วมกันตรวจสอบเพื่อให้ผู้บริโภคได้รับข้อมูลข่าวสารที่ถูกต้องก่อนที่จะมีการแชร์ข่าวเหล่านี้ออกไป,นางพิมลพรรณ ศิริวงศ์วานงาม ผู้อำนวยการสายงานสื่อสารองค์กรและประชาสัมพันธ์การตลาด บริษัท ทรูคอร์ปอเรชั่นฯ กล่าวว่า กลุ่มทรูในฐานะผู้ให้บริการสื่อสารโทรคมนาคมครบวงจรได้ตระหนักถึงความของสำคัญของการรับรู้ข้อมูลข่าวสารที่ถูกต้องว่าจะมีผลต่อการสร้างสังคมที่มีคุณภาพ โดยเฉพาะในยุคปัจจุบันที่ผู้บริโภคมีการสื่อสารในสื่อออนไลน์ที่สะดวกรวดเร็วและหลากหลายช่องทาง จึงอาจมิได้ตระหนักถึงแหล่งข้อมูลข่าวสารที่ถูกเผยแพร่ในโลกออนไลน์ว่ามาจากแหล่งที่น่าเชื่อถือหรือไม่ และเป็นข่าวสารที่ถูกต้องหรือไม่ จนนำไปสู่การรับรู้ข้อมูลข่าวสารที่ไม่ถูกต้อง หรือส่งต่อข้อมูลที่ไม่ถูกต้องจนก่อให้เกิดความเข้าใจที่ไม่ถูกต้องขึ้นได้,ดังนั้น กลุ่มทรูจึงยินดีที่มีส่วนร่วมสนับสนุนสมาคมผู้ผลิตสื่อออนไลน์ ซึ่งนับเป็นองค์กรสื่อที่มีบทบาทสำคัญในโลกโซเชียลปัจจุบัน และที่สำคัญคือมีสมาชิกจากองค์กรสื่อที่มีความน่าเชื่อถือเข้าร่วมมือกันเพื่อดำเนินโครงการนี้ อันจะนำไปสู่การสร้างวัฒนธรรมในการตรวจสอบข้อมูลข่าวสารก่อนที่จะส่งต่อหรือ เผยแพร่ต่อไปในโลกออนไลน์ ซึ่งจะช่วยป้องกันการสร้างความตื่นตระหนกในสังคมจากข่าวลือ รวมทั้งทำให้เกิดการสร้างข้อมูลและเผยแพร่ข้อมูลที่เหมาะสมให้เกิดการรับรู้แก่ผู้บริโภคในวงกว้างต่อไปในอนาคต,สำหรับขั้นตอนการตรวจสอบข่าวมี ดังนี้ เมื่อเข้ามาสู่เว็บไซต์ www.sonp.or.th จะพบช่อง Search ชัวร์แล้วแชร์ได้.
สมาคมผู้ผลิตสื่อออนไลน์ โดยการสนับสนุนจากทรูคอร์ปอเรชั่น จัดตั้งโครงการ ชัวร์แล้วแชร์ได้ เพื่อช่วยตรวจสอบ คัดกรอง ข้อมูลบนโลกออนไลน์ว่าเป็นข่าวจริง ข่าวลวง ข่าวลือ
สมาคมผู้ผลิตสื่อออนไลน์,SONP,ชัวร์แล้วแชร์ได้,ข่าวออนไลน์,โซเชียล,ข่าวทั่วไป